ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
இந்தியாவின் தலைமைத்துவத்தின் கீழ் நிர்ணயிக்கப்பட்டுள்ள 3 முன்னுரிமை பகுதிகளில் ஆக்கப்பூர்வமாக செயலாற்றும் ஆர்வத்தை அனைத்து ஜி 20 நாடுகளும் காட்டிய நேர்மறையான அணுகுமுறையுடன், முதலாவது ஜி 20 வேலை வாய்ப்புப் பணிக்குழு கூட்டம் ஜோத்பூரில் நிறைவடைந்தது
முதலாவது ஜி 20 வேலை வாய்ப்புப் பணிக்குழுக் கூட்டம் ஜோத்பூரில் இன்று நிறைவடைந்தது. உலகளாவிய திறன் இடைவெளிகளை நிவர்த்தி செய்தல், தற்காலிக மற்றும் சாலையோர தொழிலாளர் பொருளாதார தளத்துக்கான சமூகப் பாதுகாப்பு மற்றும் சமூகப் பாதுகாப்பிற்கான நிலையான நிதியுதவி ஆகிய இந்தியாவின் மூன்று முன்னுரிமைப் பகுதிகளின் இலக்குகளை நோக்கி ஆக்கப்பூர்வமாக செயல்படுவதில் ஆர்வத்தையும் அர்ப்பணிப்பையும் காட்டும் விதமாக அனைத்து ஜி 20 நாடுகளும் நேர்மறையான செயல்பாடுகளைக் கொண்டிருந்தன.
மத்திய அரசின் தொழிலாளர் மற்றும் வேலைவாய்ப்பு அமைச்சகத்தின் தலைமையில் இந்தியவின் தலைமைத்துவத்தின் கீழ் வேலைவாய்ப்பு பணிக்குழுவின் மூன்று நாள் கூட்டம் பிப்ரவரி 2 முதல் 4 ஆம் தேதி வரை ஜோத்பூரில் நடைபெற்றது. தொழிலாளர் தொடர்பான பிரச்சினைகள், வேலைவாய்ப்பு மற்றும் சமூகப் பிரச்சினைகளை நிவர்த்தி செய்வதை நோக்கமாக் கொண்டு இக்கூட்டம் நடைபெற்றது. அனைவருக்கும் வலுவான, நிலையான வேலை வாய்ப்புடன் வளம் நிறைந்த வளர்ச்சி குறித்து விவாதங்கள் நடைபெற்றன.
'உலகளாவிய திறன்கள் மற்றும் தகுதிகள் தொடர்பான உத்திகளை ஆராய்தல் மற்றும் பொதுவான திறன் கட்டமைப்பை உருவாக்குதல்' என்ற தலைப்பில் ஒரு குழு விவாதத்தை உள்ளடக்கிய ஒரு சிறப்பு நிகழ்வுடன் வேலைவாய்ப்பு பணிக்குழுக் கூட்டம் வியாழக்கிழமை தொடங்கியது.
அனைத்து பிரதிநிதிகளையும் அன்புடன் வரவேற்ற மத்திய ஜல் சக்தித் துறை அமைச்சர் திரு கஜேந்திர சிங் ஷெகாவத், இரண்டாம் நாள் தொடக்க அமர்வில், கண்ணியமான வேலை வாய்ப்புகளை உருவாக்குவதில் அர்த்தமுள்ள முன்னேற்றம் மற்றும் அனைத்து மக்களையும் உள்ளடக்கிய வளர்ச்சி குறித்துப் பேசினார்.
ஜி20 வேலை வாய்ப்புப் பணிக்குழுத் தலைவரும் தொழிலாளர் நலன் மற்றும் வேலைவாய்ப்பு அமைச்சகத்தின் செயலாளரின் தொடக்க உரையுடன் மூன்றாம் நாள் கூட்டம் தொடங்கியது. மூன்றாம் நாள் அமர்வுகளின் போது ‘சமூகப் பாதுகாப்பிற்கான நிலையான நிதியுதவி’ என்பது குறித்து விவாதிக்கப்பட்டது. சர்வதேச தொழிலாளர் அமைப்பு உள்ளிட்ட சில சர்வதேச அமைப்புகள் சமூகப் பாதுகாப்பில் தற்போதைய மற்றும் வளர்ந்து வரும் சவால்களை எடுத்துரைத்தன. உலக வங்கியின் விளக்கத்தில், உலகளாவிய சமூகப் பாதுகாப்பின் அவசியம் தொடர்பாக எடுத்துரைக்கப்பட்டது. இந்திய அரசின் தொழிலாளர் வருங்கால வைப்பு நிதி அமைப்பின் ஒரு குழு, இந்தியாவில் சமூகப் பாதுகாப்பை மேம்படுத்துவதற்கும் வலுப்படுத்துவதற்கும் மத்திய அரசால் செயல்படுத்தப்பட்டு வரும் முன்முயற்சிகள் மற்றும் திட்டங்கள் பற்றிய தகவல்கள் மற்றும் விளக்கத்தை அளித்தது. இதைத் தொடர்ந்து நாடுகள் வாரியான விவாதம் நடைபெற்றது. இதில் பங்கேற்ற நாடுகள் அந்தந்த நாடுகளில் சமூகப் பாதுகாப்புக் கட்டமைப்பு தொடர்பாக விவரித்தன.
இந்த அமர்வுகளில் குறுகிய யோகாப் பயிற்சி இடைவேளைகளும் இருந்தன. வேலைவாய்ப்புப் பணிக்குழுவின் இணைத் தலைவர்களான இந்தோனேஷியா மற்றும் பிரேசிலின் ஊக்கமளிக்கும் கருத்துகளுடன் அமர்வுகள் நிறைவடைந்தன. வேலைவாய்ப்பு பணிக் குழுவின் தலைவரும், தொழிலாளர் நலன் மற்றும் வேலைவாய்ப்பு அமைச்சகத்தின் செயலாளருமான திருமதி ஆர்த்தி அஹுஜா, தமது நிறைவுரையில், அனைத்து ஜி20 பிரதிநிதிகள், பங்கேற்பாளர்கள், சர்வதேச நிறுவனங்களின் பங்களிப்பு மற்றும் கலந்துரையாடல்களுக்கு நன்றி தெரிவித்தார்.
--------------
(Visitor Counter : 107
பிரதமர் அலுவலகம்
உலக துரித சதுரங்க சாம்பியன்ஷிப் போட்டியில் வெற்றிபெற்றவர்களுக்கு விஸ்வநாதன் ஆனந்த் பிரதமர் வாழ்த்து
உலக துரித சதுரங்க சாம்பியன்ஷிப் போட்டியில் வெற்றி பெற்றதற்காக விஸ்வநாதன் ஆனந்த்தை பிரதமர் திரு. நரேந்திர மோடி வாழ்த்தினார்.
“வாழ்த்துகள் விஸ்வநாதன் ஆனந்த். உங்கள் திறமையை நீங்கள் ஒவ்வொரு முறையும் நிரூபித்து வருகிறீர்கள். உங்கள் வேகம் எங்களை ஊக்குவிக்கிறது. உலக துரித சதுரங்கப் போட்டியில் உங்களது தன்னிகரற்ற வெற்றிக்கு இந்தியா பெருமை கொள்கிறது.” என்று பிரதமர் குறிப்பிட்டுள்ளார்.
(Visitor Counter : 75
சுகாதாரம் மற்றும் குடும்ப நலத்துறை அமைச்சகம்
மருத்துவப் பொருட்கள் ஒழுங்குமுறை துறையில் இந்தியாவுக்கும் அர்ஜெண்டினாவுக்கும் இடையே ஒத்துழைப்பிற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் வழங்கியுள்ளது
மருத்துவப் பொருட்கள் ஒழுங்குமுறை துறையில் இந்தியாவுக்கும் அர்ஜெண்டினாவுக்கும் இடையே ஒத்துழைப்பிற்கான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் நிகழ்வுக்குப் பிந்தைய ஒப்புதல் வழங்கியுள்ளது
பயன்பாடு :
இந்த ஒப்புதல் இருதரப்பினருக்கும் இடையேயான ஒழுங்குமுறை கூறுகளின் புரிதலை சாத்தியப்படுத்தும் என்பதோடு இந்தியாவில் இருந்து அர்ஜெண்டினாவிற்கு ஏற்றுமதி செய்யப்படும் மருத்துவ பொருட்களின் அளவை அதிகரிக்கவும், சர்வதேச அளவில் ஒருங்கிணைப்பை மேம்படுத்தவும் உதவும்.
குடியரசுத் தலைவர் செயலகம்
குடியரசுத் தலைவரின் உடல்நிலை சீராக உள்ளது, எய்ம்ஸ் மருத்துவ நிபுணர்களின் கண்காணிப்பில் இருக்கிறார்
குடியரசுத் தலைவர் திரு ராம் நாத் கோவிந்த் தில்லியில் உள்ள எய்ம்ஸ் மருத்துவமனைக்கு இன்று  மதியம் மாற்றப்பட்டார்.
பரிசோதனைகளுக்கு பின்னர், திட்டமிட்ட பைபாஸ் சிகிச்சையை செய்துகொள்ளுமாறு மருத்துவர்கள் அவருக்கு அறிவுறுத்தினார்கள்.
செவ்வாய்  காலை அவருக்கு இந்த சிகிச்சை அளிக்கப்படும் என்று எதிர்பார்க்கப்படுகிறது.
குடியரசுத் தலைவரின் உடல்நிலை சீராக உள்ளது, மற்றும் எய்ம்ஸ் மருத்துவ நிபுணர்களின் கண்காணிப்பில் அவர் இருக்கிறார்.
https://pib.gov.in/PressReleasePage.aspx?PRID=1708088
----
(Visitor Counter : 184
பிரதமர் அலுவலகம்
கிறிஸ்துமஸ் பண்டிகையையொட்டி மக்களுக்குப் பிரதமர் வாழ்த்துத் தெரிவித்துள்ளார்
கிறிஸ்துமஸ் பண்டிகையையொட்டி மக்களுக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
“அனைவருக்கும் கிறிஸ்துமஸ் வாழ்த்துக்கள்! சேவை, இரக்கம், பணிவு ஆகியவற்றுக்கு அதிமுக்கியத்துவம் அளித்துள்ள இயேசு கிறிஸ்துவின் வாழ்க்கையையும், மதிப்புமிக்க போதனைகளையும், நாம் நினைவுகூர்வோம். அனைவரும் ஆரோக்கியத்தோடும், வளமாகவும் இருக்கட்டும். அனைத்து இடங்களிலும் நல்லிணக்கம் நிலைக்கட்டும்”.
ஜல்சக்தி அமைச்சகம்
குழாய் மூலம் குடிநீர் இணைப்புகள்
2019 ஆகஸ்ட் முதல், ஒவ்வொரு கிராமப்புற வீட்டிற்கும் குழாய் மூலம் குடிநீர் விநியோகத்தை வழங்குவதற்காக உத்தரப்பிரதேசம், மத்தியப் பிரதேசம் மற்றும் மகாராஷ்டிரா உள்ளிட்ட மாநிலங்களுடன் இணைந்து நீர்வள இயக்கம் - இல்லம் தோறும் குடிநீர் ஆகியவற்றை மத்திய அரசு செயல்படுத்தி வருகிறது. நீர்வள இயக்கம் தொடங்கப்பட்டதிலிருந்து குழாய் மூலம் குடிநீர் இணைப்புகள் கூடுதலாக 9.45 கோடி கிராமப்புற குடும்பங்களுக்கு அளிக்கப்பட்டுள்ளன. 31.07.2023 நிலவரப்படி, நாட்டில் உள்ள 19.42 கோடி கிராமப்புற வீடுகளில், 12.69 கோடி  கிராமப்புற குடும்பங்களுக்கு குழாய் மூலம் குடிநீர் வழங்கப்பட்டுள்ளது.
இத்தகவலை மத்திய நீர்வளத் துறை இணையமைச்சர் பிரகலாத் சிங் படேல் மக்களவையில் எழுத்துப்பூர்வமாக தெரிவித்தார்.
பாதுகாப்பு அமைச்சகம்
குடும்ப ஓய்வூதியம் பெறுபவர் அரசு ஊழியரை கொலை செய்ததாக குற்றம் சாட்டப்பட்டால், குடும்பத்தில் தகுதியான வேறு ஒரு உறுப்பினருக்கு ஓய்வூதியத்தை வழங்கலாம் என பாதுகாப்பு அமைச்சகம் முடிவு
ஓய்வூதியம் மற்றும் ஓய்வூதியர்கள் நலத்துறை 2021 ஆம் ஆண்டு ஜூன் 16 ஆம் தேதி வெளியிட்ட அலுவலக சுற்றறிக்கையின் படி, குடும்ப ஓய்வூதியம் பெறும் நபர் அரசு ஊழியரை கொலை செய்ததாகவோ அல்லது கொலைக்கு தூண்டியதாகவோ குற்றம் சாட்டப்படுவாரானால், அந்த ஓய்வூதியத்தை குடும்பத்தில் தகுதியான வேறு ஒரு உறுப்பினருக்கு வழங்க அனுமதி அளிக்கப்பட்டது.
இதனையடுத்து பாதுகாப்பு அமைச்சகத்தின் முன்னாள் ராணுவத்தினர் நலத்துறை 2022 ஆம் ஆண்டு ஜனவரி 5 ஆம் தேதி வெளியிட்டுள்ள உத்தரவில், ராணுவப் படையினர் ஓய்வூதியர்கள் தொடர்பான விஷயத்திற்கு பாதிப்பு ஏற்படாதவாறு, விண்ணப்பங்களை பரிசீலிக்கலாம் என்று கூறப்பட்டுள்ளது. 2021 ஜூன் 16 முதல் இதை நடைமுறைப்படுத்தலாம் என அதில் கூறப்பட்டுள்ளது.
எரிசக்தி அமைச்சகம்
மின்சார பொதுத்துறை நிறுவனங்கள் முந்தைய ஆண்டை விட கேபெக்ஸ் முதலீட்டில் 45% வளர்ச்சியைப் பதிவு செய்துள்ளன.
மத்திய பொதுத்துறை நிறுவனங்களின் 2021-22 நிதியாண்டுக்கான மூலதனச் செலவுக்கான  மின்சார அமைச்சகத்தின் இலக்கு ரூ 50,690.52 கோடி ஆகும். 2020-21 நிதியாண்டில் நவம்பர் மாதம் வரை மின் துறை மத்திய பொதுத்துறை நிறுவனங்கள் 22,127 கோடி ரூபாயை மூலதன செலவுகளாக செய்துள்ளன. இது அந்த நிதியாண்டிற்கான மொத்த செலவில் 49.3% ஆகும்.
2021-22 நிதியாண்டில், மின்துறை அமைச்சகத்தின் மத்திய பொதுத்துறை நிறுவனங்கள் இதுவரை ரூ. 32,137 கோடி மூலதன முதலீட்டை செய்துள்ளன. இது ஆண்டு இலக்கில் 63.4% ஆகும்.
எனவே, முந்தைய ஆண்டை விட அமைச்சகத்தின் கேபெக்ஸ் செயல்திறன் சிறப்பாக உள்ளது. முழுமையான வகையில் இது கடந்த ஆண்டின் செயல்திறனை விட 45% வளர்ச்சியைக் காட்டியுள்ளது.
உள்கட்டமைப்பு மேம்பாட்டுக்கான திட்டங்களிலும் அமைச்சகம் நல்ல முன்னேற்றம் அடைந்து வருகிறது. ஐடிபிஎஸ்-ல் ரூ 1593.72 கோடியும், டிடியுஜிஜேஒய்-ல் ரூ 1007.51 கோடியும், வடகிழக்கு பிராந்தியத்திற்கான பரிமாற்ற மேம்பாட்டு திட்டங்களில் ரூ 890 கோடியும் செலவிட்டுள்ளது. மத்திய பொதுத்துறை நிறுவனங்கள் மூலம் ரூ. 32137.37 கோடி செலவினம் தவிர, அமைச்சகத்தின் வளர்ச்சித் திட்டங்கள் மூலம் ரூ.3491.23 கோடி கூடுதல் உள்கட்டமைப்புக்காக முதலீடு செய்யப்பட்டுள்ளது.
மொத்தத்தில், நவம்பர் இறுதி வரை, உள்கட்டமைப்பு மேம்பாட்டிற்காக மின்சார அமைச்சகம் 35,628.6 கோடி ரூபாய் முதலீடு செய்துள்ளது.
திட்டங்கள் மற்றும் திட்டங்களின் முன்னேற்றம் வாரந்தோறும் மின்சார அமைச்சகத்தின் செயலாளரால் கண்காணிக்கப்படுகிறது. இதர அமைச்சகங்கள் மற்றும் மாநில அரசுகளுடன் கண்காணிப்பு மற்றும் ஒருங்கிணைப்பு மூலம் உள்கட்டமைப்பு மேம்பாட்டில் விரைவான முன்னேற்றங்களை மின்சார அமைச்சகம் செய்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783195
இந்திய போட்டிகள் ஆணையம்
லைட் ஸ்டோன் ஃபண்ட் நிறுவனம் பிற நிறுவனங்களின் பங்குகளை வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , லைட் ஸ்டோன் ஃபண்ட் எஸ்ஏ நிறுவனம், லைட் ஸ்டோன் குளோபல் ஃபண்ட் நிறுவனத்தின் சார்பாக, 91 ஸ்ட்ரீட்ஸ் மீடியா டெக்னாலஜிஸ் நிறுவனம், அசன்ட் ஹெல்த் அண்டு வெல்னெஸ் சொலுயூஷன்ஸ் நிறுவனம், ஏபிஐ ஹோல்டிங்ஸ் நிறுவனம், அஹான் கமர்ஷியல்ஸ் நிறுவனம், லோக்பிரகாஷ் வித்யா நிறுவனம் ஆகியவற்றின் பங்குகளை, போட்டியியல் சட்டம் 2002 பிரிவு 31-ன் கீழ் வாங்குவதற்கு ஒப்புதல் அளித்துள்ளது. இது தொடர்பான விரிவான ஆணையையும் சிசிஐ வெளியிட உள்ளது.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் ஊதிய அறிக்கை - வேலைவாய்ப்பு குறித்த பார்வை
வேலை வாய்ப்பு மற்றும் ஊதியங்களில் உள்ள முன்னேற்றத்தை மதிப்பிட அரசு அமைப்புகளின், நிர்வாக ஆவணங்கள் அடிப்படையில், 2017ம் ஆண்டு செப்டம்பர் முதல் 2021 ஏப்ரல் வரை, நாட்டின் வேலை வாய்ப்பு நிலவரம் பற்றிய அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம்  வெளியிட்டுள்ளது.
அவற்றின் விவரத்தை கீழ்கண்ட இணைப்பில் பார்க்கலாம்.
https://static.pib.gov.in/WriteReadData/specificdocs/documents/2021/jun/doc202162501.pdf
பழங்குடியினர் நலத்துறை அமைச்சகம்
குறைந்தபட்ச ஆதரவு விலைப் பட்டியலில், கூடுதலாக 23 வன உற்பத்தி சிறிய ரகப் பொருள்கள் பழங்குடியினர் நலத்துறை அமைச்சகம் அறிவிப்பு
வனப்பகுதியில் உற்பத்தி செய்யப்படும் சிறிய ரகப் பொருள்களை, குறைந்தபட்ச ஆதரவு விலை மூலமாக விற்பனை செய்யும் முறையை  மத்திய அரசு கொண்டு வந்தது. இத்திட்டத்தின் கீழ் கூடுதலாக 23 வன உற்பத்தி சிறிய ரகப் பொருட்களை  குறைந்தபட்ச ஆதரவு விலைப்பட்டியலில் சேர்ப்பதைப் பழங்குடியினர் நலத்துறை அமைச்சகம் அறிவித்துள்ளது. இந்த முடிவின் மூலம் விற்பனைக்கு வரும் வனப்பகுதியில் உற்பத்தி செய்யப்படும் சிறிய ரகப்பொருள்களின் எண்ணிக்கை 50 லிருந்து 73 ஆக அதிகரித்துள்ளன. நாட்டில் நிலவும் கோவிட்-19 தொற்று போன்ற சிக்கலான சூழ்நிலையிலும், பழங்குடியினர் நலத்துறை அமைச்சகத்தின் திட்டம், வனஉற்பத்திப் பொருள்களைச் சேகரிக்கும் பழங்குடியினருக்குத் தேவையான ஆதரவை அளிக்கிறது.
கூடுதல் பொருள்களுக்கான இந்தப் பரிந்துரை மே 26, 2020ஆம் தேதி முடிந்துவிட்டது. தற்போதுள்ள 50 வன உற்பத்தி சிறிய ரகப் பொருள்களுக்கான குறைந்தபட்ச ஆதரவு விலை மாற்றம், இதற்கு முன் மே 1, 2020ஆம் தேதியன்று வெளியிடப்பட்ட அறிவிப்பில் அறிவிக்கப்பட்டது. வனஉற்பத்தி சிறிய ரகப் பொருள்களை, பழங்குடியினர் சேகரிக்கும் அளவும் 16 சதவீதம் முதல் 66 சதவீதம் அதிகரித்துள்ளது. (கில்லோ போன்ற பொருளின் சேகரிப்பு 190 சதவீதம் அதிகரித்துள்ளது. இந்த அதிகரிப்பு அனைத்து மாநிலங்களிலும் வன உற்பத்திப் பொருள்களுக்கான கொள்முதலை உடனடியாக அதிகரிக்கும் என எதிர்பார்க்கப்படுகிறது.
புதிதாக சேர்க்கப்பட்ட பொருள்களில், 14 பொருள்கள் வேளாண் உற்பத்தி பொருள்கள் ஆகும். இவை வடகிழக்கு மாநிலங்களில் வர்த்தக ரீதியாக விளைவிக்கப்படாதவை. வனப்பகுதியில் விளைந்து கிடக்கும் பொருள்கள். ஆகையால், இந்த குறிப்பிட்ட சில வன உற்பத்தி சிறிய ரகப் பொருள்களை, குறைந்தபட்ச ஆதரவு விலைப்பட்டியலில் சேர்க்க பழங்குடியினர் நலத்துறை அமைச்சகம் முடிவு செய்தது.
விவரங்களுக்கு: https://pib.gov.in/PressReleasePage.aspx?PRID=1627631
(Visitor Counter : 255
சிறப்பு சேவைகள் மற்றும் கட்டுரைகள்
விமானத்தில் தங்கம் கடத்திய இருவர் கைது
விமானத்தில் தங்கம் கடத்தி வரப்படுவதாக கிடைத்த ரகசிய தகவலை அடுத்து, மும்பையில் இருந்து சென்னைக்கு நேற்று விஸ்தாரா விமானத்தில் வந்த இருவரை சென்னை விமான நிலைய சுங்கத்துறைனர் சோதனை செய்தனர். அப்போது அவர்கள் கொண்டு வந்திருந்த பையில் 24 கேரட் தூய தங்க கட்டிகள் கைப்பற்றப்பட்டது. 2.7 கிலோ எடை கொண்ட இதன் மதிப்பு 1.18 கோடி ரூபாய் ஆகும். இவற்றை பறிமுதல் செய்த அதிகாரிகள் இருவரையும் கைது செய்து விசாரித்து வருகின்றனர். இத்தகவல் சென்னை விமான நிலைய முதன்மை சுங்கத்துறை ஆணையர் வெளியிட்டுள்ள செய்தி குறிப்பில் தெரிவிக்கப்பட்டுள்ளது.
பிரதமர் அலுவலகம்
மோர்பியில் 108 அடி உயர ஹனுமான் சிலையை ஏப்ரல் 16 அன்று பிரதமர் திறந்துவைக்கவுள்ளார்
ஹனுமன் ஜெயந்தியையொட்டி குஜராத் மாநிலம் மோர்பியில் 108 அடி உயர ஹனுமான் சிலையை 2022 ஏப்ரல் 16 அன்று காலை 11 மணிக்கு காணொலி காட்சி மூலம் பிரதமர் திரு நரேந்திர மோடி திறந்து வைப்பார்.
#ஹனுமன்ஜி4தாம் திட்டத்தின் ஒரு பகுதியாக,
நாடு முழுவதும் நான்கு திசைகளில் அமைக்கப்படவிருக்கும் 4 சிலைகளில் இது இரண்டாவது சிலையாகும். இது மேற்கு பக்கத்தில் மோர்பியில் உள்ள பரம் பூஜ்ய பாபு கேசவானந்ஜி ஆசிரமத்தில் நிறுவப்பட்டுள்ளது.
இந்தத் தொடர்செயல்பாட்டின் முதலாவது சிலை வடக்குப் பகுதியில் 2010ல் சிம்லாவில் அமைக்கப்பட்டது. தெற்கே ராமேஸ்வரத்தில் சிலை நிறுவும் பணி தொடங்கியிருக்கிறது.
உள்துறை அமைச்சகம்
பத்ம விருதுகள்-2022-க்கான பரிந்துரைகளை 2021 செப்டம்பர் 15ம் தேதி வரை சமர்ப்பிக்கலாம்
2022ம் ஆண்டு குடியரசு தின நிகழ்ச்சியை முன்னிட்டு அறிவிக்கப்படவுள்ள, பத்ம விருதுகளுக்கான  விருதுகளுக்கு தற்போது ஆன்லைன் மூலம் நியமனங்கள் / பரிந்துரைகளை அளிக்கலாம். பத்ம விருதுகளுக்கு பரிந்துரைப்பதற்கான கடைசி தேதி 2021, செப்டம்பர் 15. பத்ம விருதுகளுக்கான நியமனங்கள் /பரிந்துரைகள் https://padmaawards.gov.in என்ற இணையதளத்தில் ஆன்லைன் மூலமாக மட்டுமே பெறப்படும்.
ஒவ்வொரு ஆண்டும் குடியரசு தினத்தை முன்னிட்டு அறிவிக்கப்படும் இந்த விருதுகள் 1954ம் ஆண்டு தொடங்கப்பட்டது. இந்த விருது 'தனித்துவமான பணியை'யை அங்கீகரிக்க முற்படுகிறது மற்றும் கலை, இலக்கியம் மற்றும் கல்வி, விளையாட்டு, மருத்துவம், சமூகப்பணி, அறிவியல் மற்றும் பொறியியல், பொது விவகாரம், பொது சேவை, வர்த்தகம் மற்றும் தொழில் போன்ற துறைகளில் புகழ்பெற்ற மற்றும் விதிவிலக்கான சாதனைகள் / சேவைக்காக வழங்கப்படுகிறது.
இந்த விருதுக்கு இனம், வேலை, பதவி அல்லது பாலினம் என எந்த பாகுபாடின்றி அனைவரும் தகுதியானவர்கள். மருத்துவர்கள் மற்றும் விஞ்ஞானிகள் தவிர அரசு ஊழியர்கள், பொதுத்துறை நிறுவனங்களில் பணியாற்றுபவர்கள், பத்ம விருதுகளுக்கு விண்ணப்பிக்க தகுதியில்லை.
பத்ம விருதுகளை மக்கள் பத்ம விருதுகளாக மாற்றுவதில் அரசு உறுதியுடன் உள்ளது. அதனால், அனைத்து குடிமக்களும், சுய நியமனம் உட்பட நியமனங்கள்/ பரிந்துரைகளை சமர்ப்பிக்க கேட்டுக் கொள்ளப்படுகின்றனர். பெண்கள், சமூகத்தில் பின்தங்கியவர்கள், பட்டியலினத்தவர் மற்றும் பழங்குடியினர், மாற்றுதிறனாளி நபர்கள் மற்றும் சமூகத்திற்கு தன்னலமற்ற சேவையைச் செய்கிறவர்களிடமிருந்து அங்கீகரிக்கப்பட வேண்டிய திறமையான நபர்களை அடையாளம் காண ஒருங்கிணைந்த முயற்சிகள் மேற்கொள்ளப்படலாம்.
இந்த நியமனங்கள் / பரிந்துரைகள் மேற்கூறிய பத்ம விருது இணையதளத்தில் குறிப்பிடப்பட்டுள்ள முறைப்படி, விவரிப்பு வடிவத்தில் மேற்கோள்  உட்பட தொடர்புடைய அனைத்து விவரங்களையும் கொண்டிருக்க வேண்டும். அவை பரிந்துரைக்கப்பட்ட நபர் அந்தந்த துறைகளில் செய்த தனித்துவமான மற்றும் விதிவிலக்கான சாதனைகள் / சேவையை தெளிவாக வெளிப்படுத்த வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735331
சிறப்பு சேவைகள் மற்றும் கட்டுரைகள்
காஞ்சிபுரத்தில் பிரதமரின் மக்கள் மருந்தக மையத்தில் தேசிய மருத்துவர்கள் தின கொண்டாட்டம்
காஞ்சிபுரம் பிரதமரின் மக்கள் மருந்தக மையத்தில், தேசிய மருத்துவர்கள் தினம் இன்று  கொண்டாடப்பட்டது. மரபியல் மருத்துவம் குறித்த விழிப்புணர்வு, மருத்துவ முகாம் மற்றும் மாநாட்டுடன் தொடங்கிய இந்த கொண்டாட்டம், அன்பு நிறைந்த மதிய விருந்துடன் நிறைவடைந்தது. இதில், சுமார் 150 பேர் கலந்து கொண்டு பயனடைந்தனர். இதில் சுமார் 18 மருத்துவர்கள் கலந்து கொண்டு மக்கள் மருந்தக சிறப்பு அதிகாரியிடமிருந்து பாராட்டுக்களையும், கவுரவத்தையும் பெற்றனர்.
தேசிய மருத்துவர்கள் தினத்தையொட்டி, தனிநபர்கள், குடும்பங்கள் மற்றும் சமூகங்களுக்கு ஆரோக்கியம் என்ற பரிசை வழங்குவதற்கு அயராது உழைக்கும் மருத்துவர்கள் கௌரவிக்கப்பட்டனர். பிரதமரின் பாரதிய ஜன அவுஷதி பரியோஜனா , நாட்டுக்கு தன்னலமின்றி, மனித குலத்தைக் காப்பாற்ற முழு அர்ப்பணிப்புடன் சேவை செய்ததற்காக மருத்துவர்களுக்கு வணக்கத்தையும், நன்றியையும் தெரிவித்துக் கொள்கிறது. மலிவு விலையில் கிடைக்கும் மக்கள் மருந்தகத்தின் உயர்தர மருந்துகளை மருத்துவர்கள் பரிந்துரைத்து வருகின்றனர்.
பிரதமர் அலுவலகம்
தேர்தலில் வெற்றி பெற்றதற்காக உஸ்பெகிஸ்தான் அதிபர் ஷவ்கத் மிர்சியோயேவ்–க்கு பிரதமர் வாழ்த்து
தேர்தலில் வெற்றி பெற்றதற்காக உஸ்பெகிஸ்தான் அதிபர் ஷவ்கத் மிர்சியோயேவ்–க்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து சுட்டுரையில் பிரதமர் கூறியதாவது
” தேர்தலில் வெற்றி பெற்றதற்கு உஸ்பெகிஸ்தான் அதிபர் ஷவ்கத் மிர்சியோயேவ்–க்கு இதயம் கனிந்த வாழ்த்துகள். உங்களது இரண்டாவது ஆட்சிக் காலத்திலும், இந்தியா – உஸ்பெகிஸ்தான் இடையேயான நீடித்த ஒத்துழைப்பு தொடர்ந்து வலுப்பெறும் என நான் உறுதியாக நம்புகிறேன். உங்களுக்கும் உஸ்பெகிஸ்தான் மக்களுக்கு எனது மனமார்ந்த வாழ்த்துகள்”
--------
(
புவி அறிவியல் அமைச்சகம்
இந்தியா, வங்கதேசம், மொரீஷியஸ் நாடுகளின் கடல் விஞ்ஞானிகள் குழுவின் கூட்டுப் பயணம் வெற்றிகரமாக நிறைவு
இந்தியா, வங்கதேசம் மற்றும் மொரீஷியஸ் ஆகிய நாடுகளைச் சேர்ந்த கடல் விஞ்ஞானிகளின் கூட்டுப் பயணம், புவி அறிவியல் அமைச்சகத்தின் இந்திய தேசிய பெருங்கடல் தகவல் சேவைகள் மையத்தால்  கொழும்பு பாதுகாப்பு உச்சிமாநாட்டின்  பிராந்திய கட்டமைப்பின் கீழ் ஜூலை 24, 2023 அன்று நிறைவடைந்தது. இந்தியப் பெருங்கடலின் பிராந்திய சூழலில் ஏற்படும் மாற்றங்களைக் கணிப்பது, நிர்வகிப்பது, கடல் தரவுகளைச் சேகரிப்பது ஆகியவற்றுடன், கடல் கண்காணிப்பு மற்றும் சேவைகளில் திறனை உருவாக்குவதே இந்தப் பயணத்தின் முதன்மை நோக்கமாகும்.
சி.எஸ்.சி கட்டமைப்பின் கீழ் முதல் முறையாக மேற்கொள்ளப்பட்ட ஓ.ஆர்.வி சாகர் நிதி கப்பலின் பயணம் தனித்துவமானதாக இருந்தது. இதில் பங்கேற்பாளர்கள் கடல் அளவுருக்களை அளவிடுதல் மற்றும் மாதிரியாக்குதல் போன்ற கூட்டு நடவடிக்கைகளை மேற்கொண்டனர். பிராந்தியத்தில் உள்ள அனைவரின் பொதுவான நன்மைக்காக மேம்பட்ட முன்னறிவிப்பு மற்றும் சேவைகளுக்கு வழிவகுக்கும் வகையில் இந்தப் பயணம் அமைந்தது.
கடந்த நவம்பர் 2022 இல் கோவா மற்றும் ஐதராபாத்தில் நடைபெற்ற சி.எஸ்.சி கடலியல் வல்லுநர்கள் மற்றும் ஹைட்ரோகிராஃபர்களின் முதல் கூட்டுமுயற்சியின் விளைவாக ஜூன் 29, 2023 அன்று தொடங்கிய ஓ.ஆர்.வி சாகர் நிதி கப்பலின் பயணம் அமைந்திருந்தது, குறிப்பிடத்தக்கது.
சுற்றுலா அமைச்சகம்
உள்நாட்டு மற்றும் சர்வதேச அளவில் சுற்றுலாவை மேம்படுத்த தகவல் தொழில் நுட்பம் துடிப்புடன் பயன்படுத்தப்பட வேண்டும்: மக்களவை தலைவர்
2021-ம் ஆண்டு உலக சுற்றுலா தினத்தை முன்னிட்டு, இந்திய அரசின் சுற்றுலா அமைச்சகத்தால் ஏற்பாடு செய்யப்பட்ட "உள்ளடக்கிய வளர்ச்சிக்கான சுற்றுலா" நிகழ்ச்சியில் மக்களவை தலைவர் திரு ஓம் பிர்லா சிறப்புரை ஆற்றினார்.
மத்திய சுற்றுலா, கலாச்சாரம் மற்றும் வடகிழக்கு பகுதி வளர்ச்சி அமைச்சர் திரு ஜி கிஷன் ரெட்டி மற்றும் சுற்றுலாத்துறைக்கான இணை அமைச்சர் திரு ஸ்ரீபத் யேசோ நாயக் ஆகியோரும் நிகழ்ச்சியில் கலந்து கொண்டனர். சர்வதேச வர்த்தக அமைப்பின் தலைமை செயலாளர் திரு சுராப் போலோலிகாஷ்விலியின் காணொலி செய்தி ஒளிபரப்பப்பட்டது.
சுற்றுலா செயலாளர் திரு அரவிந்த் சிங்; சுற்றுலா தலைமை இயக்குநர் திரு கமலா வர்தன ராவ்; தலைவர், யுஎன்ஈபி தலைவர் ஷாதுல் பகாய், சுற்றுலா அமைச்சகத்தின் மூத்த அதிகாரிகள் மற்றும் பயண மற்றும் விருந்தோம்பல் துறையின் பிரதிநிதிகள் நிகழ்ச்சியில் உரையாற்றினர்.
நிகழ்ச்சியில் பேசிய திரு பிர்லா, கொவிட்டுக்குப் பிறகு இந்தியாவில் சுற்றுலாத் துறை வேகமாக வளர்ந்து வருகிறது என்றார். அவர் மேலும் கூறுகையில், அர்ப்பணிப்பு மற்றும் கூட்டு முயற்சிகள் உலகின் சிறந்த சுற்றுலாத் தலமாக இந்தியா உருவெடுக்கும் என்பதை உறுதி செய்யும் என்றார்.
"கொவிட்-19-ஐ நாம் கூட்டாக வீழ்த்திய விதம், நமது கூட்டு சக்தி மற்றும் ஒருங்கிணைந்த முயற்சிகள் நமது பொருளாதாரத்தை புதிய உயரத்திற்கு கொண்டு செல்லும்" என்று திரு பிர்லா கூறினார். பொருளாதாரம் மற்றும் வேலைவாய்ப்பின் வளர்ச்சி இயந்திரங்களில் ஒன்று சுற்றுலா. எனவே, இந்தத் துறையின் வளர்ச்சிக்கு சிறப்பு கவனம் தேவை என்றார் அவர்.
நிதி 2.0-ஐ எனும் விருந்தோம்பல் துறையின் தேசிய ஒருங்கிணைந்த தரவுத்தளத்தை திரு ஓம் பிர்லா அறிமுகப்படுத்தினார். “இந்திய சுற்றுலா புள்ளிவிவரங்கள்: ஒரு பார்வை 2021”-ஐ அவர் வெளியிட்டார். இன்று வெளியிடப்பட்ட தரவுத்தளம் ஒரு மைல்கல்லாக இருக்கும் என்று நம்பப்படுகிறது என்று அவர் கூறினார்.
மத்திய சுற்றுலா அமைச்சர் திரு ஜி கிஷன் ரெட்டி உரையாற்றுகையில், "பெருந்தொற்றால் மிகவும் பாதிக்கப்பட்டுள்ள சில துறைகளில் சுற்றுலா துறையும் ஒன்றாகும், இதன் மீட்பு மற்றும் வளர்ச்சிக்கு சுற்றுலா செயல்பாடுகளை மீண்டும் தொடங்குவது மிகவும் முக்கியம்,” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758623
எஃகுத்துறை அமைச்சகம்
திரவ மருத்துவ பிராணவாயுவை விநியோகிப்பதில் எஃகுத் துறை நிறுவனங்கள் தீவிரம்
மத்திய எஃகு அமைச்சகத்தின் கீழ் செயல்படும் பொதுத்துறை நிறுவனங்களும், இந்தத் துறையில் உள்ள தனியார் நிறுவனங்களும் சவால் மிக்க இந்தத் தருணத்தில் திரவ மருத்துவ பிராணவாயு, அரசுக்குக் கிடைப்பதற்கு தேவையான அனைத்து நடவடிக்கைகளையும் தீவிரமாக மேற்கொண்டு வருகின்றன.
எஃகு ஆலைகளில் ஒரு நாளின் மொத்த பிராணவாயு உற்பத்தித் திறன் 2834 மெட்ரிக் டன்னாகும். எஃகுத் துறையில் இயங்கும் 33 பிராணவாயு ஆலைகளில்  29 ஆலைகள் முறையாக பயன்படுத்தப் படுகின்றன. தினமும் 2834 மெட்ரிக் டன் மருத்துவ பிராணவாயுவை உற்பத்தி செய்யும் திறன் கொண்ட எஃகுத் துறையில், 2021 ஏப்ரல் 24-ஆம் தேதி, 3474 மெட்ரிக் டன் திரவ மருத்துவ பிராணவாயு உற்பத்தி செய்யப்பட்டது.
இது போன்ற பல்வேறு நடவடிக்கைகளின் வாயிலாக கடந்த வாரம் நாளொன்றுக்கு 1500/1700 டன் வழங்கப்பட்டதற்கு மாற்றாக ஏப்ரல் 24-ஆம் தேதி பொதுத்துறை மற்றும் தனியார் எஃகு நிறுவனங்களால் பல்வேறு மாநிலங்களுக்கு 2894 டன் பிராணவாயு அனுப்பி வைக்கப்பட்டுள்ளன.
திரவ பிராணவாயு உற்பத்தியை அதிகரிப்பதற்குத் தேவையான அனைத்து நடவடிக்கைகளும் முழுவீச்சில் மேற்கொள்ளப்பட்டு வருவதுடன், அவற்றை விநியோகம் செய்வதற்காக பொது மற்றும் தனியார் நிறுவனங்கள் அனைத்தும் 24 மணி நேரமும் இயங்கி வருகின்றன.
எஃகு ஆலைகள், பிராணவாயு சிலிண்டர்களை நிரப்பி அவற்றை மாநிலங்களுக்கும் மருத்துவமனைகளுக்கும் வழங்கி வருகின்றன.
ஆர்ஐஎன்எல் நிறுவனம், கடந்த நிதியாண்டு 2020-21-இல் 8842 டன் மருத்துவ பிராணவாயுவை விநியோகம் செய்தது. இந்த நிதியாண்டில் ஏப்ரல் 13-ஆம் தேதி முதல் இன்று காலை வரை 1300 டன்னுக்கும் அதிகமான மருத்துவ பிராணவாயு அனுப்பப்பட்டுள்ளன. கடந்த மூன்று நாட்களில் பிராணவாயுவின் விநியோகம் 100 முதல் 140 டன் வரை அதிகரித்துள்ளது.
விசாகப்பட்டினத்தில் உள்ள ஆர்ஐஎன்எல் எஃகு ஆலையிலிருந்து 100 டன் திரவ மருத்துவ பிராணவாயுவுடன் முதல் ஆக்சிஜன் எக்ஸ்பிரஸ் ரயில், கடந்த ஏப்ரல் 22-ஆம் தேதி மஹாராஷ்டிராவிற்குப் புறப்பட்டது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713956
------
(Visitor Counter : 182
பெண்கள் மற்றும் குழந்தை நலன் அமைச்சகம்
ஊட்டச்சத்துடன் கூடிய கல்வித் திட்டத்தை தொடங்கி வைத்தார் மத்திய அமைச்சர் திருமதி ஸ்மிருதி ஜூபின் இரானி
ஆரம்பகால குழந்தைப்பருவ பராமரிப்பு மற்றும் கல்வியை வலுப்படுத்துவதற்காக புதுதில்லியின் விஞ்ஞான் பவனில் நடைபெற்ற தேசிய அளவிலான நிகழ்ச்சியில் ‘ஊட்டச்சத்துடன் கூடிய கல்வி' என்ற திட்டத்தை மத்திய பெண்கள் மற்றும் குழந்தை வளர்ச்சித் துறை அமைச்சர் திருமதி ஸ்மிருதி ஜூபின் இரானி மே 10-ஆம் தேதி தொடங்கி வைத்தார். மத்திய பெண்கள் மற்றும் குழந்தை வளர்ச்சித் துறை இணையமைச்சர் திரு முஞ்சாபரா மகேந்திரபாய், செயலாளர் திரு இந்தேவர் பாண்டே மற்றும் அமைச்சகத்தின் ஆரம்பகால குழந்தைப்பருவ பராமரிப்பு மற்றும் கல்வி பணிக்குழுவின் தலைவர் திரு சஞ்சய் கவுல் ஆகியோர் நிகழ்ச்சியில் கலந்து கொண்டனர்.
விழாவில் பேசிய திருமதி ஸ்மிருதி ஜூபின் இரானி, தேசியக் கல்விக் கொள்கை 2020-இல் குறிப்பிடப்பட்டுள்ள வளர்ச்சிக்கான முக்கிய துறைகளில் கவனம் செலுத்தி 6 வயதுக்கு உட்பட்ட குழந்தைகளிடையே முழுமையான வளர்ச்சியை உறுதி செய்வதில் அரசு தீவிரமாக இருக்கிறது என்று கூறினார். ஆரம்பகால குழந்தைப்பருவ பராமரிப்பு மற்றும் கல்வி பணிக்குழு மற்றும் தேசியக் கல்விக் கொள்கையின் பரிந்துரைகளின் அடிப்படையில் ஊட்டச்சத்துடன் கூடிய கல்வி என்ற திட்டம் வடிவமைக்கப்பட்டிருப்பதாக அவர் தெரிவித்தார். மாநில அரசுகள், நிபுணர்கள், பெற்றோர் முதலியோருடன் நடைபெற்ற விரிவான ஆலோசனைகளின் அடிப்படையில் பணிக்குழு பரிந்துரைகளை முன் வைத்துள்ளது.
குழந்தைகளின் அடிப்படை வளர்ச்சியில் பொம்மைகள் முக்கியப் பங்கு வகிப்பதாகக் கூறிய அமைச்சர், உள்நாட்டில் தயாரிக்கப்படும் மற்றும் மரம், துணி, மண் போன்று எளிதாக கிடைக்கக்கூடிய பொருட்களைக் கொண்டு உருவாக்கப்படும் பொம்மைகள் பற்றி பேசினார். இது போன்ற தயாரிப்புகளால் அங்கன்வாடி மையங்கள், தேசிய பொம்மைகள் செயல் திட்டத்தின் கீழ் செயல்படுவதாக அவர் மேலும் தெரிவித்தார்.
நிகழ்ச்சியில் பேசிய இணையமைச்சர் திரு முஞ்சாபரா மகேந்திரபாய், தூய்மை இந்தியா திட்டத்தில் அடிப்படை சுகாதாரம் முதல், ஊட்டச்சத்து திட்டத்தில் நல்ல ஊட்டச்சத்துமிக்க பழக்க வழக்கங்கள் வரையும், தற்போது ஊட்டச்சத்துடன் கூடிய கல்வி என்ற திட்டத்தின் வாயிலாகவும் நமது அமைப்புமுறைகள் மற்றும் சிந்தனைகளில் அனைவரும் ஒன்றிணைந்து மாற்றத்தைக் கொண்டு வருகிறோம் என்று தெரிவித்தார். மாநில அரசுகளின் பிரதிநிதிகள், ஒருங்கிணைந்த குழந்தை மேம்பாட்டு திட்ட செயற்பாட்டாளர்கள், அங்கன்வாடி பணியாளர்கள் உட்பட சுமார் 800 பேர் நிகழ்ச்சியில் பங்கேற்றனர்.